- Det her signal kan ikke misforstås, siger Rådmand Jane Jegind, Venstre, der synes håndtryk er en dansk værdi.

- Hvis ikke man vil give hånd, så burde man slet ikke søge arbejde i Odense Kommune.

- Det er så grundlæggende en hilsen og rammedannende for de værdier, vi har i Danmark.

Giver ikke hånd til modsatte køn af religiøse årsager

Sådan siger Venstre-politiken Jane Jegind, rådmand for By- og Kulturforvaltningen i Odense Kommune til dr.dk, efter at et flertal i byrådet i går aftes blev enige om, at håndtryk hører med til arbejdet i kommunen.

Se også: Muslimsk pædagog nægtede at give hånd til mødre

Debatten om håndtryk opstod i foråret, da en 21-årige mandlig pædagogstuderende nægtede at give kvinder hånden, mens han var i praktik på SFO'en på Tarup Skole i Odense.

Manden var religiøs, og det ville være i modstrid med hans religion, forklarede han forældrene i et opslag hængt op i SFO'en:

- Som muslim så giver jeg ikke hånden til det modsatte køn, men derimod hånden på hjertet med respekt og venlighed, stod der i opslaget, men den går altså mener politikerne:

Håndtryk er et dansk lighedselement

- Det er et lighedselement, som er en del af Danmark, siger Peter Rahbæk Juel fra Socialdemokraterne til dr.dk, men kigger man på de kommentarer, der foreløbig er skrevet på DRNyheders Facebook om Odense-flertallets beslutning, er der både ris og ros til det nu bligatoriske håndtryk:

- Jeg kunne forstå hvis manden havde kigget den anden vej eller på anden måde udvist respektløs opførsel.

- Men hånden på hjertet er da en fin hilsen.

Se også: Muslim får 10k for at nægte at røre kvinde: Hvad får kvinden?

Vil gerne slippe for halvdøde hænder

- Der findes mange slappe halvdøde håndtryk, jeg gerne ville være foruden, skriver Sofie J i den mest populære kommentar, mens Anette H støtter politikerne i sin bemærkning:

- Det her handler om andet og mere end at give hånd.

- Det handler om forskelsbehandling mellem kønnene og at religion får lov til at styre en adfærd i en offentlig virksomhed.

- Det er simpelthen no go, skriver Anette.

Hvad mener du? Et det godt eller skidt at Odense beder folk, der ikke vil give hånd, om at søge arbejde et andet sted?